Trgovačko društvo Riječka razvojna agencija Porin d.o.o. dana 2. rujna 2019. godine raspisuje

**N A T J E Č A J**

za radno mjesto: **Koordinator za inkubatore proizvodnih djelatnosti i tehnološkog laboratorija**, 1 izvršitelj (m/ž)

**Rok prijave:** 18.9.2019.

**Mjesto rada**: Rijeka, Hrvatska  
**Vrsta ugovora**: Ugovor o radu na neodređeno vrijeme uz probni rad u trajanju 6 mjeseci

**Radno vrijeme**: Puno radno vrijeme

**O nama**

Osnovani smo 1996. godine (tada pod tvrtkom Poduzetnički riječki inkubator d.o.o.) od kada kontinuirano djelujemo kao poduzetnička potporna agencija.

Primarno smo usmjereni na provedbu programa poduzetničkog inkubatora za uslužne i proizvodne djelatnosti u okviru kojeg pružamo niz administrativnih, edukativnih, konzultantskih i infrastrukturnih usluga korisnicima inkubatora.

Sekundarno, na tržištu smo prepoznati kao konzultantska tvrtka s dugogodišnjim iskustvom u pripremi i provođenju projekata financiranih iz domaćih i EU fondova, izradi poslovnih planova i raznih studija te poslovnom savjetovanju na koji način doprinosimo razvoju poduzetništva u našem okruženju.

U cilju proširenja kapaciteta poduzetničkih inkubatora u Gradu Rijeci i povećanja njihove kvalitete, u suradnji s Gradom Rijekom kao voditeljem projekta, planiramo otvaranje Proizvodnog parka Torpedo – tehnološko-edukacijskog inkubatora za poduzetnike s posebnim naglaskom na inovativne tvrtke u sektoru proizvodnje i srodnih djelatnosti. Proizvodni park Torpedo bit će opremljen suvremenom tehnologijom za 3D skeniranje i 3D printanje visoke industrijske kvalitete koja omogućava izradu proizvoda od različitih materijala. Uslijed proširenja poslovanja otvorili smo nova radna mjesta pa Vas pozivamo, ukoliko se prepoznajete u natječaju, da podnesete svoju prijavu.

**Kratki opis najvažnijih zaduženja radnog mjesta**

* Rad na CNC stroju, 3D printeru, 3D skeneru, radi u AutoCad-u
* Provedba edukacije u području osposobljavanja za operatera/operaterku CNC stroja; za poslove AutoCad operatera/operaterke; usavršavanja za poslove programiranja CNC strojeva, rad s poligoniziranim 3D modelima, povratno inženjerstvo, 3D print
* Pružanje tehničke podrške korisnicima inkubatora proizvodnih djelatnosti, briga o trajanju ugovora s korisnicima inkubatora za proizvodne djelatnosti te praćenje razvoja i ostvarenja programa razvoja poduzetnika korisnika inkubatora proizvodnih djelatnosti;
* Obavljanje ostalih poslova po nalogu nadređenog

**Uvjeti natječaja**

* VŠS ili više - strojarskog ili elektrotehničkog usmjerenja
* 1 godina radnog iskustva u struci
* Iskustvo u 3D modeliranju i povratnom inženjerstvu
* Poznavanje rada na CNC stroju, 3D printerima i 3D skenerima
* Engleski jezik u govoru i pismu (napredno)
* Vozačka dozvola B kategorije
* Ukoliko je kandidat strani državljanin – aktivno znanje hrvatskog jezika u govoru i pismu.

*Pod pojmom „viša stručna sprema“ podrazumijeva se završen preddiplomski sveučilišni studij koji u pravilu traje tri do četiri godine čijim se završetkom stječe od 180 – 240 ECTS bodova, odnosno viša stručna sprema koju je osoba stekla sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju (Narodne novine 123/03, 105/04, 174/04, 2/07 – odluka Ustavnog suda Republike Hrvatske, 46/07, 45/09, 63/11, 94/13, 139/13, 101/14 – odluka Ustavnog suda Republike Hrvatske, 60/15).*

Na natječaj se mogu javiti osobe oba spola.

**Prijava**

**Prijava na natječaj mora sadržavati naznaku da se kandidat prijavljuje na natječaj za radno mjesto**: „Koordinator za inkubatore proizvodnih djelatnosti i tehnološkog laboratorija (m/ž)“ i treba sadržavati:

* **životopis**, vlastoručno potpisan, najmanje sljedećeg sadržaja: 1) ime i prezime kandidata; 2) broj telefona kandidata; 3) adresa elektroničke pošte; 4) navod o poslovima koje je kandidat radio s opisom glavnih zaduženja i vremenskim razdobljima u kojima je obavljao te poslove; 5) navod o stupnju znanja engleskog jezika; 6) navod o posjedovanju vozačke dozvole s naznakom kategorije
* **dokaz o stručnoj spremi** (preslika odgovarajuće isprave o završenom školovanju)
* **dokaz o radnom iskustvu** (ispis elektroničkog zapisa podataka Hrvatskog zavoda za mirovinsko osiguranje ili preslika potvrde o podacima evidentiranim u evidenciji Hrvatskog zavoda za mirovinsko osiguranje, odnosno jednakovrijedna isprava u slučaju da je kandidat stranac)
* **dokaz o državljanstvu** (preslika domovnice, osobne iskaznice ili putovnice, odnosno druge javne isprave kojom se može dokazati državljanstvo)

Prijava i navedeni obvezni prilozi moraju biti na hrvatskom jeziku i latiničnom pismu. Prilozi mogu biti dostavljeni na stranom jeziku, uz prijevod na hrvatski jezik po ovlaštenom sudskom tumaču.

Prijave na natječaj podnose se:

* u zatvorenoj omotnici s ispisanom adresom primatelja i navedenom naznakom: „Natječaj za Koordinator za inkubatore proizvodnih djelatnosti i tehnološkog laboratorija – ne otvarati“, poštanskom pošiljkom na adresu: Riječka razvojna agencija Porin d.o.o., Milutina Barača 62, Rijeka. Datumom prijave smatrat će se datum poštanskog žiga na omotnici u kojoj je upućena prijava ukoliko je ista upućena preporučenom pošiljkom. Ukoliko je prijava upućena običnom pošiljkom, datum prijave smatrat će se dan primitka prijave na gore navedenu adresu.

ili

* elektroničkim putem na adresu Riječke razvojne agencije Porin d.o.o.: posao@porin.hr.

**Zakonska prednost pri zapošljavanju**

Kandidat koji ostvaruje pravo prednosti pri zapošljavanju prema posebnom zakonu dužan se u prijavi na natječaj pozvati na to pravo te ima prednost pri jednakim općim i posebnim uvjetima za zasnivanje radnoga odnosa i rezultatima testova (kad se testiranje provodi), u odnosu na ostale kandidate. Kandidat koji se poziva na prednost pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17) dužan je pozvati se na to pravo u prijavi te uz prijavu na natječaj, uz dokumente kojima dokazuju ispunjavanje uvjeta natječaja, podnijeti i dokumente kojima dokazuje svoje pravo na ostvarenje prednosti pri zapošljavanju. Uvid u popis potrebnih dokumenata kandidat može izvršiti putem sljedeće poveznice na stranicu Ministarstva hrvatskih branitelja: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

**Ostale odredbe i napomene**

Osoba koja nije podnijela pravodobnu i urednu prijavu ili ne ispunjava formalne uvjete iz ovog natječaja, ne smatra se kandidatom prijavljenim na natječaj i njezina se prijava neće razmatrati. Kandidati koji ispunjavaju tražene uvjete i koji odgovaraju traženom profilu bit će pozvani na razgovor. Kandidati mogu biti pozvani i na testiranje stručnih znanja, sposobnosti i vještina. Kandidat koji se ne odazove na poziv za razgovor i/ili testiranje smatrat će se da je odustao od natječaja.

Dostavljena dokumentacija se ne vraća.

Kandidat koji bude odabran temeljem ovog natječaja, bit će dužan prije zaključenja ugovora o radu dostaviti: 1) ugovor o radu i/ili rješenje o rasporedu na radno mjesto i/ili potvrdu poslodavca ili drugi odgovarajući dokument iz kojeg je vidljivo na kojim je poslovima osoba radila u određenom razdoblju i koja je stručna sprema bila uvjet za obavljanje poslova; 2) presliku vozačke dozvole. Kandidat koji bude odabran temeljem ovog natječaja bit će dužan prije zaključenja ugovora o radu dostaviti: izvornik dokumentacije koja je vlastoručno potpisana, ako izvornik nije dostavljen uz prijavu. Ukoliko odabrani kandidat ne postupi po zahtjevu Riječke razvojne agencije Porin d.o.o. za dopunu dokumentacije, odnosno za dostavu izvornika dokumentacije u roku koji mu za to bude ostavljen, smatrat će se da je isti odustao od svoje prijave.

Trgovačko društvo Riječka razvojna agencija Porin d.o.o. zadržava pravo ne odabrati niti jednog kandidata.